2010 թվականին ՀՀ կառավարության որոշման հիման վրա “Մեղրու բժշկական կենտրոն’’ ՓԲԸ և “Ագարակի հիվանդանոց” ՓԲԸ միաձուլման եղանակով վերակազմակերպվեց և ստեղծվեց “Մեղրու տարածաշրջանային բժշկական կենտրոն”ՓԲԸ: ՀԲ վարկային ծրագրով նախատեսվում էր 2013-2015 թվականներին Մեղրու տարածաշրջանային բժշկական կենտրոնի համար կառուցել նոր համալիր: 2016 թվականի փետրվարի 1-ին կառուցապատողի կողմից “Մեղրու տարածաշրջանային բժշկական կենտրոն” ՓԲԸ ին հանձնվեց ք.Մեղրի Գործարարների 42 հասցեում նորակառույց երկհարկանի մասնաշենքը իր ենթակառուցվածքներով և կառուցվածքներով: 2016 թվականի փետրվարի 6 ին ՀՀ նախագահ Սերժ Սարգսյանի, ՀՀ ԱՆ նախարար Ա.մուրադյանի և բազմաթիվ բարձրաստիճան պաշտոնյաների անմիջական ներկայությամբ կատարվեց նորակառույց մասնաշենքի բացման արարողությունը: 2016 թվականի փետրվարի 15-ին “Մեղրու տարածաշրջանային բժշկական կենտրոն” ՓԲԸ-ի բոլոր ծառայությունները տեղափոխվեցին և սկսեցին գործել նոր մասնաշենքում: “Մեղրու տարածաշրջանային բժշկական կենտրոն” ՓԲԸ–ն իրականացնում է Մեղրու խոշորացված համայնքի ազգաբնակչության, Ռուսաստանի Դաշնության սահմանապահ զորքերի Մեղրու սահմանապահ զորամասի զինծառայողների, ինչպես նաև Մեղրու տարածաշրջանում տեղակայված ՀՀ ՊՆ N զորամասի զինծառայողների և նրանց ընտանիքի անդամների բժշկական օգնությունը և սպասարկումը: